- מערכת "מעיל רוח" יירטה מתחילת המבצע 15 טילי נ"ט

- הפלסטינים: 20 הרוגים בבית הספר לבנות של אונר"א בג'בליה

- מוחמד דף במסר ראשון מתחילת המבצע: "הבסנו את הצבא הציוני"

- מערכת "כיפת ברזל" יירטה אמש 2 רקטות בשמי גוש דן



אתמול (שלישי) בשעות הבוקר התבצע היירוט ה-15 במספר של מערכת "מעיל רוח" בחטיבת השריון 401 מאז החל מבצע "צוק איתן" ברצועה. המערכת, שמטרתה לספק הגנה לטנק מרכבה סימן 4 מפני טילים נגד טנקים, נכנסה לשירות מבצעי בחטיבה שבפיקוד אלוף-משנה סער צור רק לאחרונה במסגרת הלחימה ברצועת עזה. היא הצילה עד כה את חייהם של שני מפקדי גדודים בחטיבה, ששהו בטנק שלעברו שוגר טיל, וכן את חייהם של עשרות חיילים וקצינים נוספים.



ייחודה של מערכת "מעיל רוח", שמפתחיה זכו בפרס ביטחון ישראל ביוני האחרון, לא רק ביכולתה להגן על הטנק מפני טילים, אלא גם בזיהוי ובדיווח על אזור השיגור. כך, יכול צוות הטנק לשגר פגזים אל מקור הירי ולחסל את האיום. לדוגמה, לאחר יירוט של טיל נ"ט שנורה לעבר טנק מאזור מזרח חאן יונס אתמול בבוקר, זיהה צוות הטנק את מקורו, ירה פגזים והרג את היורה. באירוע יירוט אחר צילם ארגון חמאס את ירי הטיל לעבר הטנק וטען שמדובר בפגיעה, אולם בפועל היה מדובר בעוד הצלחה של "מעיל רוח", שקיימת בטנקי המרכבה סימן 4 המשתתפים בלחימה בעזה בכמה צוותי חטיבה מיוחדים.



מבצע "צוק איתן" - כותרות אחרונות:

מוחמד דף במסר נדיר: "לא תופסק האש בלי הסרת המצור"

10 חיילים נטמנו: "לא נותרו עוד דמעות"

5 נפצעו מפצמ"ר בעזה, יירוטים בירושלים ובבאר שבע